text: شوكي بالصوص الابيض
text: #000003
text: الشوكي واحد من الخضار المفضلة عندي و بحب دوما دور على وصفات جديدة حضرها فيه , مع ذلك مو سهل لاقي وصفة طيبة تعجبني و تعجب الراي العام العالمي , بحس انه ما عم يطلع طيب ابدا مع البندورة , او يمكن انا كل الوصفات الي دخلتهن مع بعض ما كانوا كل هل الاد . أما هل الوصفة طلعت شي نغم , حبيتها , شوكي بالصوص الابيض , صوص طيب كتير مغلفهن و معهن خضرة طيبة , فطر و بطاطا و جزر , و عم حضرها بالدجاج , يعني الي بيحب التغيير هي كتير رح تعجبه , و كمان الوصفة سهلة و بسيطة .
text: #000006
text: فيكي تستعملي كريم عوض المرق , بس بالمرق حسيتها خفيفة و مقبلة أكتر , و من وقت ما تبدي تحضيرها و تقلبي هل الخضرة مع بعض , رح تعرفي فورا انك عم تحضري شي طيب بيستاهل عيلتك .
text: #000007
text: أرضي شوكي،بطاطا،جزر،دجاج،شهر أيار،شهر نيسان،شوكي،فطر طازج،وصفات الربيع
text: #000009
text: وصفات تانية ممكن تعجبك
text: #000010
text: سلام منى كيفك ؟؟؟شو أخبارك اشتقتلك كتير واشتقت لاكلاتك أنا على طول على تواصل معك ومتابعة كل جديد بس للاسف وقتي ضيق ما بيصحلي علق عالوصفات يسلمووو دياتك ولا يحرمنا منك
text: #000013
text: ألف شكر أخت منى على الوصفة .. أنا كمان من محبي الشوكي .. ولقمة طيبة علمني وصفات جديدة ورائعة إله .. رح جرب الوصفة بأقرب وقت وخبرك النتيجة.
text: #000014
text: حبييييتها من قبل ما دوقها وان شاء الله بس أعملها راح أرجع أعلق بس أكيد كمان راح قللك انها طيبة
  ومعك حق هالخضرة المفيدة جدا ماعم نستفيد منها متل العادة
  يسلموا ايديك منمون
text: #000015
text: الله يعطيكي العافية يا ست منى ، عنجد موقع كتير حلو ومتعوب عليه ، وكل الأكلات اللي فيه ظريفة وبتظبط بالتحضير ، وأنا ما ظبط الكيك معي و لامرة قبل ما جرب وصفاتك ،وصرت مخبرة كل رفقاتي عن هالموقع يلي بيجنن وأولادي صار عندون إدمان على كيكة الشوكولا السهلة شكرا كتييير لمجهودك.
text: #000017
text: شكلها بياخد العقل ... انا ليا تجربة قديمة مع الشوكي وبعدها كرهت نفسي ههههه بس انا بحب ادوق واجرب مرة ومرتين فشكلي حدور ع حدا بيحبوا ونجربوا سوا
  على سيرة النق مرة بكتاب تبع سوبر ناني كانت بتتكلم عن الولد الي بيرفض ياكل فبتقول انو الطفل لا تضغطي عليه ياكل خاصة اذا كان صغير لأنو احيانا بيكون عن جد مابيتقبل الأكل... فسيبيه وارجعي تاني بعد فترة وقدميه بشكل تاني اذا اصر برضو علا موقفو فبيكون حقيقي مابيقدر يتقبل هالصنف اما اذا انتي عارفة انو دلع بس فاقترح انك تخليه يوقف اي نشاط بيحب يساويه او يشوف التلفزيون لين يخلص صحنو
text: #000018
text: ما شاء الله تبارك الحمن و الله م ا قصرتي يا منى حطيتي هالوصفة يعني على قولتك الشوكي بيحير ما بتلاقي وصفة بتزبط معو ,انا لما بجيب شوكي يا بعملو محشي باللحمة على طريقتك او بطبخ فيه طاجين الشوكي مع الفول و اللحمة على الطريقة المغربية..الا ما اجرب هالطريقة ان شاء الله الله يعطيكي العافية و يسلم هالديات ..
  اما على قولة النق والاولاد انا عندي مبدا ما بتزحزح عنو التجوييييييييييييع :grin
  مع بنتي جاب نتيجة ومع اخي الصغير كمان جاب نتيجة انو ما يحبو نوع اكل نوعين يالله الواحد بيتساهل اما ما بدي هي و ما بدي هي ايه بالصرماي على راسن هههههه :grin
  بس لا تحسبيني شريرة انا صارمة و بس على كل حال الواحد لازم ينتبه ما يعطي الولاد اكلات و هالشغلات لانها خطرة اولا و بتسد شهيتن ثانيا وبتكرهن باكل ماما الطيب :sigh
  على كل حال الام لازم تنوع باكل الولاد و بطريقة التقديم هيك بينبسطو و بحب اكل ماماتن اللي تعبت فيه 8)
  الله يخليلك كتاكيتك و ما يحرمك منن يا رب ,,انتي ايش موقفك بهالحالات ؟؟؟
text: #000020
text: يا سلاام و اله اكيد بتطلع طيبة مع البطاطا , اسمو وين ما حطيتي البطاطا بتطلع يمممم
  شكرا للفكرة و ان شاء الله تجربي هل الوصفة و تحبيها و الله يخليلك ماماتك و تبقوا دايميين لبعض :zzz
text: #000024
text: بالنسبة للأطفال النقاقين , مع إني مش مجربة أساسا بس سمعت في أحد البرامج إنك تخلي الطفل يتابع برنامج بيحبه كثير ويكون مذهول لما يتابعه , وقتها بتصيري تأكليه بالملعقة لقمةلقمة وهو لاشعوريا بيصير يفتح فمه وغمضي عين فتحي عين بيكون صحن الأكل خلص :zzz
text: #000026
text: والله يهدي كل النقاقين بالعالم ويعين كل الأمهات ويجزيهم الخير يارب على تعبهم وصبرهم :roll
text: #000027
text: لو تعرفي شو انبسطت انك جربتيها و حبيتيها
  صحتين و هنا على البك و الب الكل الي داقها
text: #000029
text: انت اول واحدة جربت الوصفة , شكرا لثقتك في :zzz
text: #000030
text: اليوم جربت الوضفة كتيييييير طيبة و جوزي كتير حبا عن حد تغيير شكل و انا كتير بحب تغير الشكل ههه :grin
  الله يعطيكي الف عافية و يسلم ايديكي و ان شاء الله كل يوم بتتحفينا بالجديد و المفيد,بتصدقي بطلت اطلع على كتب الطبخ اللي عندي بس ما احترت بدور بلقومة و بشوف ايش في ما في و غالبا بلاقي يعني تقريبا جربت نص و صفاتك من الحلو للمالح للمعجنات ,,الله يبارك فيكي و يباركلك بجوزك وولادك واهلك عنجد خيرك هذا صدقة جارية بميزان حسناتك
text: #000031
text: صحتين و الف هنا على البك و الب الباشا , الحمد لله انه عجبتكم :zzz
  و الله كتب الطبخ ما في منها شي مفيد الا القليل , و على كل هادا من مصلحتي لحتى تبقي معنا على طول , الله يديم المحبة و يخليلنا لقومة الي عرفنا على بعض
text: #000034
text: انا ما بطعمي اولادي اكلات نهائيا , و هي سياسة التجويع اتبعتها , بس مع ابني الصغير ما نفعت لان ما عنده مشكلة ابدا يبقى يوم كامل من دون اكل و انا بيتقطع قلبي عليه :cry لهيك صرت اتبع معه سياسة معاوية , بشد و برخي حسب مزاجه
text: #000035
text: يا ريت لو تعلميني وصفة الطاجين , لان هلا وقت الفول و حابة جرب اشيا جديدة فيه
text: #000036
text: لأ هيك صايرة عم تزوغلي أخت منى
  من سنتين نصحتيني أنو الشوكي مو منيح يتفرز، وأنك بتفرزي بس حوالي 60 حبة وبيكون الاستهلاك خلال شهرين أو تلاتة بالكتير، وأنا سمعت نصيحتك وألغيت تفريز الشوكي :sigh
  شو عدا ما بدا :roll
text: #000038
text: الوصفه كتيررررررر شكلها طيب تسلم اديكي حبيبتي على هالوصفات الاكتر من رائعه انا جربت وصفات كتير من هووون وكانت ناجحه وطيبه يعطيكي الف عافيه ياااقمر
  عندي سؤال بصير استعمل بهاي الوصفه الارضي شوكي المجمد ولا بيختلف الطعم انا ولا مرة جربت الارضي شوكي وكتير حابه اجربه بس بطريقتك لنحبه هههههه واذا مابصير المجمد بكون شاكرة الك اذا وضحتيلي كيف طريقة تقشيره وتنضيفه وكيف اختاره لما اشتريه ولا مابيفرق ؟؟؟
text: #000043
text: جربت الطريقة ومتل ماقلت من قبل حسيت بطعمتها قبل ما إعملها وبعد ما طبختها مو معقول شو طيبة اللي غيرت فيها اني استبدلت كاسة مرق بكاسة حليب خلى لونها أفتح شوي
text: #000045
text: زوجي كيف عليها وقال عمليلي من هالأكلات الطيبة كل يوم وقال نزليها على اللستة
  يعني من الأكلاات اللي تعاد وتعاد
text: #000046
text: الله يعطيك العافية شو عم اتعلم منك وبتعطيني الزبدة لأني أنا مو كتير شاطرة بالطبخ وبدي اعمل شغلة وأنا واثقة من النتيجة
text: #000047
text: يعطيكي العافية ست منى.. هي الوصفة دائما تخليني اتخيل انها اختراعي لكن اختراع قديييييييم جداااا وطيـــــــــــــــب، عندنا بالجزائر طبق الشوكي او القرنون باللهجة المحلية يطبخ مع البازلاء ولحم الغنم (قرنون بالجلبانة) أما الاوراق فدائما تغلى لحوالي 10 دقايق بماء مملح وتغمس بالصلصة اللي ذكرتيها بالوصفة يعني الطريقة مختلفة شوي لكن النكهة روووعة وخصوصا الاولاد يحبوها طريقة القضمة الواحدة والتغميسة طفولية ومرحة اكتر...
  وإن شاء الله رح اتعمق معكم بالموقع واعرف طريقة للمشاركة بوصفات جزائرية أو وصفاتي الخاصة، كل الشكر ست منى على مجهودك الرائع مع تمنياتي بالنجاح المستمر للموقع الفريد فعلا
text: #000049